
66 DR.30.9.2002 
 

 

memandang ilmu Matematik dan Sains sebagai mata pelajaran yang sangat penting 
dalam kehidupan mereka.  

[Timbalan Yang di-Pertua (Datuk Lim Si Cheng) mempengerusikan 
Mesyuarat] 

Saya percaya mereka akan mengambil langkah segera untuk mengatasi 
masalah itu, dengan mengadakan kelas-kelas tuisyen, untuk membantu anak-anak 
mereka memahami kedua-dua mata pelajaran ini dalam bahasa yang mereka percaya 
lebih dekat dengan anak-anak mereka.  Bagaimanakah dengan nasib rakyat jelata di 
luar bandar, khususnya bagi mereka yang hidup kais pagi makan pagi, kais petang 
makan petang.  Mereka tentunya lebih mengutamakan beras daripada tuisyen.   

Keadaan ini boleh menyebabkan mereka terus terpinggir dan seterusnya akan 
melahirkan jurang yang lebih dalam antara kaum-kaum yang hidup di bandar dengan 
kaum-kaum yang hidup di luar bandar, sedangkan dakwaan yang dilaungkan oleh para 
pemimpin Barisan Nasional bahawa kerajaan kini sedang berusaha gigih bagi 
merapatkan jurang antara kaum. Adakah kaedah proses peminggiran secara tidak 
langsung itu boleh merapatkan jurang yang semakin dalam itu?  

 Perkara lain yang dijadikan alasan bagi membolehkan Kementerian Pendidik- 
an melaksanakan keputusan pengajaran mata pelajaran Sains dan Matematik dalam 
bahasa Inggeris ialah untuk menguatkan penguasaan bahasa Inggeris para pelajar 
kerana pelajar Melayu yang lulus daripada IPTA sukar mendapat pekerjaan di sektor 
swasta. Adakah alasan ini jitu kerana statistik yang disediakan oleh Urusetia Majlis 
Tindakan Ekonomi Negara (UMTEN) menunjukkan bahawa ada ramai juga graduan 
Melayu dan bumiputera yang belajar di seberang laut dalam pelbagai bidang termasuk 
kejuruteraan, ekonomi, perakaunan dan pentadbiran perniagaan yang menganggur. 
Mereka ini belajar di luar negara, di negara-negara yang berbahasa Inggeris tetapi 
mereka juga sukar mendapat pekerjaan di sektor swasta yang dikuasai oleh kaum 
bukan Melayu.  

Ini  sudah tentu  ada banyak faktor lain yang menghalang mereka mendapat 
pekerjaan di sana... 

Timbalan Yang di-Pertua [Datuk Lim Si Cheng]: Yang Berhormat boleh  
gulung. 

Tuan Zawawi bin Haji Ahmad: Sedang digulung.  

Bukan kerana mereka tidak layak tetapi ada semacam amalan diskriminasi 
yang tidak tersurat di sektor swasta itu yang cuma penguasaan bahasa Inggeris 
dijadikan sebagai alasan. Sepatutnya Bahasa Kebangsaan atau bahasa rasmi  negara 
ini  diberikan keutamaan  dalam  sektor pekerjaan tanpa mengetepikan bahasa Inggeris 
yang dianggap sebagai bahasa global itu. Kerajaan perlu  mengambil perhatian berat di 
atas perkara ini kerana dikhuatiri jika ianya berterusan kelak akan menjejaskan  
kestabilan politik dan sosial.  

Satu paragraf lagi Tuan Yang di-Pertua. Perkara  lain yang mesti diambil berat  
oleh kerajaan ialah masalah keciciran murid khususnya di luar bandar. Dalam subjek-
subjek penting seperti Sains, Matematik dan  Bahasa Inggeris  itu sendiri. Keciciran 
berlaku bukan kerana IQ mereka rendah tetapi yang sebenarnya ialah kerana 
persekitaran,  kekurangan guru dan alat-alat sokongan  yang boleh merangsang dan 
menggalakkan perkembangan proses pembelajaran.  

Setakat ini kementerian belum lagi berupaya mengatasi masalah kekurangan 
guru Sains, Matematik dan guru bahasa Inggeris di sekolah-sekolah  luar bandar. Maka 
dengan keputusan yang  tergesa-gesa mewajibkan  pengajaran mata pelajaran Sains  
dan Matematik dalam bahasa Inggeris, warga sekolah di luar-luar bandar akan 
menghadapi  satu lagi kejutan  budaya yang akan menyebabkan mereka akan terus 
tercicir dan terpinggir.  Sekian, terima kasih.  

Timbalan Yang di-Pertua [Datuk Lim Si Cheng]: Ya, Yang Berhormat bagi 
Rasah. 

4.33 ptg.  

 Dato' Goh Siow Huat [Rasah]: Terima kasih Tuan Yang di-Pertua. Saya 
mengucapkan terima kasih kerana memberi peluang untuk saya mengambil bahagian 
di dalam perbahasan Bajet 2003 di Dewan yang mulia ini.  



memandang ilmu Matematik dan Sains sebagai mata pelajaran yang sangat penting dalam kehidupan mereka. [Timbalan Yang di-Pertua (Datuk Lim Si Cheng) mempengerusikan Mesyuarat]. Saya percaya mereka akan mengambil langkah segera untuk mengatasi masalah itu, dengan mengadakan kelas-kelas tuisyen, untuk membantu anak-anak mereka memahami kedua-dua mata pelajaran ini dalam bahasa yang mereka percaya lebih dekat dengan anak-anak mereka. Bagaimanakah dengan nasib rakyat jelata di luar bandar, khususnya bagi mereka yang hidup kais pagi makan pagi, kais petang makan petang. Mereka tentunya lebih mengutamakan beras daripada tuisyen. Keadaan ini boleh menyebabkan mereka terus terpinggir dan seterusnya akan melahirkan jurang yang lebih dalam antara kaum-kaum yang hidup di bandar dengan kaum-kaum yang hidup di luar bandar, sedangkan dakwaan yang dilaungkan oleh para pemimpin Barisan Nasional bahawa kerajaan kini sedang berusaha gigih bagi merapatkan jurang antara kaum. Adakah kaedah proses peminggiran secara tidak langsung itu boleh merapatkan jurang yang semakin dalam itu?. Perkara lain yang dijadikan alasan bagi membolehkan Kementerian Pendidik- an melaksanakan keputusan pengajaran mata pelajaran Sains dan Matematik dalam bahasa Inggeris ialah untuk menguatkan penguasaan bahasa Inggeris para pelajar kerana pelajar Melayu yang lulus daripada IPTA sukar mendapat pekerjaan di sektor swasta. Adakah alasan ini jitu kerana statistik yang disediakan oleh Urusetia Majlis Tindakan Ekonomi Negara (UMTEN) menunjukkan bahawa ada ramai juga graduan Melayu dan bumiputera yang belajar di seberang laut dalam pelbagai bidang termasuk kejuruteraan, ekonomi, perakaunan dan pentadbiran perniagaan yang menganggur. Mereka ini belajar di luar negara, di negara-negara yang berbahasa Inggeris tetapi mereka juga sukar mendapat pekerjaan di sektor swasta yang dikuasai oleh kaum bukan Melayu. Ini sudah tentu ada banyak faktor lain yang menghalang mereka mendapat pekerjaan di sana... Timbalan Yang di-Pertua [Datuk Lim Si Cheng]: Yang Berhormat boleh gulung. Tuan Zawawi bin Haji Ahmad: Sedang digulung. Bukan kerana mereka tidak layak tetapi ada semacam amalan diskriminasi yang tidak tersurat di sektor swasta itu yang cuma penguasaan bahasa Inggeris dijadikan sebagai alasan. Sepatutnya Bahasa Kebangsaan atau bahasa rasmi negara ini diberikan keutamaan dalam sektor pekerjaan tanpa mengetepikan bahasa Inggeris yang dianggap sebagai bahasa global itu. Kerajaan perlu mengambil perhatian berat di atas perkara ini kerana dikhuatiri jika ianya berterusan kelak akan menjejaskan kestabilan politik dan sosial. Satu paragraf lagi Tuan Yang di-Pertua. Perkara lain yang mesti diambil berat oleh kerajaan ialah masalah keciciran murid khususnya di luar bandar. Dalam subjek- subjek penting seperti Sains, Matematik dan Bahasa Inggeris itu sendiri. Keciciran berlaku bukan kerana IQ mereka rendah tetapi yang sebenarnya ialah kerana persekitaran, kekurangan guru dan alat-alat sokongan yang boleh merangsang dan menggalakkan perkembangan proses pembelajaran. Setakat ini kementerian belum lagi berupaya mengatasi masalah kekurangan guru Sains, Matematik dan guru bahasa Inggeris di sekolah-sekolah luar bandar. Maka dengan keputusan yang tergesa-gesa mewajibkan pengajaran mata pelajaran Sains dan Matematik dalam bahasa Inggeris, warga sekolah di luar-luar bandar akan menghadapi satu lagi kejutan budaya yang akan menyebabkan mereka akan terus tercicir dan terpinggir. Sekian, terima kasih. Timbalan Yang di-Pertua [Datuk Lim Si Cheng]: Ya, Yang Berhormat bagi Rasah. 4.33 ptg. Dato' Goh Siow Huat [Rasah]: Terima kasih Tuan Yang di-Pertua. Saya mengucapkan terima kasih kerana memberi peluang untuk saya mengambil bahagian di dalam perbahasan Bajet 2003 di Dewan yang mulia ini.